paragraph_text: Svrha je analize sezonskih pojava izmjeriti sezonski utjecaj i veličine drugih prisutnih komponenti te analitički (modelom) izraziti njihov razvoj. Postupci desezoniranja pružaju važne informacije za prosudbu gospodarskih kretanja, odnosno za vođenje poslovne i gospodarske politike. Postupak desezoniranja gospodarskih serija najčešće polazi od multiplikativnog modela. Sam se postupak provodi u koracima i sadrži vrlo velik broj različitih brojčanih operacija te konstrukciju grafičkih prikaza. Vremenska serija podataka (Y) može se razlučiti na sljedeće sastavnice: trend (T), te cikličku (C), sezonsku (S) i slučajnu sastavnicu (E):